
1.	Réamhrá
Tá BOO Átha Cliath agus Dhún Laoghaire (BOOÁCDL) tar éis an Cód Iompair seo a ghlacadh do chomhaltaí an Bhoird, an Bhoird Bainistíochta agus na gCoistí.

2.	Intinn agus Raon an Chóid

· Chun an ardcháil seo a chothabháil, tá sé de dhualgas ar gach Comhalta a ngnó agus a ngníomhaíochtaí pearsanta a dhéanamh ar bhealach nach dtugann léargas diúltach ar BOOÁCDL.
· Is ceanglas é Cód Iompair Gnó do Chomhaltaí foirmiúil a bheith ann ina bhfuil treoir do Chomhaltaí chun na saincheisteanna eiticiúla agus dlíthiúla a thagann chun cinn agus iad i mbun a ndualgas a aithint agus a réiteach. Ní ceart a mheas go bhfuil aghaidh tugtha sa Chód Iompair do Chomhaltaí seo go sainráite ar gach cás a d’fhéadfadh teacht chun cinn.
·   Tá BOOÁCDL tiomanta do bheith macánta agus eiticiúil ina chuid oibríochtaí agus déileálacha uile, agus chun cloí leis na caighdeáin is airde a nglactar leo maidir le rialachas corparáideach ina chleachtais airgeadais agus bhainistíochta uile.
· Tá BOOÁCDL tiomanta d’iompar freagrach a léiriú i leith shláinte, shábháilteacht agus leas a fhostaithe, agus díriú go háirithe ar chleachtais inbhuanaithe maidir leis an gcomhshaol agus leis an bpobal.
· Tá gach Comhalta freagrach as a n-iompar féin, agus cé go soláthraíonn an cód seo treoir maidir leis an gcineál iompair gnó a éilíonn BOOÁCDL, ba cheart gnáthchiall, dea-bhreithiúnas agus iompar eiticiúil a chur i bhfeidhm i ngach cás.
· Ba cheart ceisteanna maidir le hiompar gnó a dhíriú chuig an gCathaoirleach nó chuig an bPríomhfheidhmeannach.

3. Cuspóirí agus Prionsabail
Is iad seo a leanas cuspóirí an Chóid Iompair do Chomhaltaí:

· Prionsabail eiticiúla chomhaontaithe a leagan amach.
· Forbairt cleachtas eiticiúil agus glacadh leo a chur chun cinn
· Na caighdeáin is airde dhlíthiúla, bhainistíochta agus eiticiúla a chur chun cinn i ngníomhaíochtaí uile BOOÁCDL.
·  Comhlíonadh an chleachtais bainistíochta is fearr atá ann faoi láthair a chur chun cinn i ngníomhaíochtaí uile BOOÁCDL.  

4. Prionsabail Ghinearálta
Is é beartas BOOÁCDL ardchaighdeán iompair eiticiúil agus cóirdhéileála a chothabháil i seoladh a ghnó. Ní féidir foráil a dhéanamh do gach cás sa Chód Iompair. Má tá amhras ann faoi ionracas aon cháis ar leith, ní mór do chomhalta dul i gcomhairle le Cathaoirleach an Bhoird.

5.  Infhaighteacht an Chóid
 Déanfaidh BOOÁCDL an méid seo a leanas:

· An Cód Iompair seo a chur ar fáil do gach comhalta den Bhord, de na Boird Bhainistíochta agus de na Coistí, agus cuirfear gach comhalta ar an eolas faoina thábhacht agus a infhaighteacht.
· A chinntiú go n-admhóidh gach comhalta go bhfuair siad agus go dtuigeann siad a ábhar.
· Treoir phraiticiúil agus treorú a sholáthar de réir mar is gá i réimsí amhail bronntanais agus fáilteachas agus maidir le breithnithe eiticiúla eile a thagann chun cinn go rialta.

6. Athbhreithniú
Déanfaidh BOOÁCDL an Cód Iompair seo a athbhreithniú de réir mar is iomchuí. Ní mór aon leasuithe atá beartaithe ar an gCód seo a bhreithniú agus a cheadú ag cruinniú an Bhoird.

7. Sáruithe ar an gCód
Cuirfear sáruithe ar an gCód Iompair in iúl don Chathaoirleach agus don Ard-Reachtaire Cuntas agus Ciste, agus féadfar iad a chur in iúl don Aire Oideachais in éineacht leis na cuntais agus leis an tuarascáil bhliantúil.

8. Ionracas
· Déanann BOOÁCDL gach idirbheart gnó de réir dea-chleachtais.
Is é prionsabal an ionracais ná go mbeidh gach Comhalta oscailte, fírinneach agus macánta ina gcuid déileálacha a bhaineann le BOOÁCDL nó nuair a bhíonn ag gníomhú thar a cheann.
· Ní mór do Chomhaltaí úsáid acmhainní nó am BOOÁCDL a sheachaint ar mhaithe le gnóthachan pearsanta, ar mhaithe le leas daoine/eagraíochtaí nach bhfuil bainteach leis an gcomhlacht ná lena ghníomhaíochtaí, ná ar mhaithe le leas iomaitheoirí.
· Ní mór do Chomhaltaí a chinntiú go léiríonn tuarascáil bhliantúil agus ráitis airgeadais BOOÁCDL an fheidhmíocht ghnó go cruinn agus nach bhfuil siad míthreorach ná beartaithe le bheith míthreorach.
· Ní mór do Chomhaltaí glacadh le fostaíocht bhreise a sheachaint nuair a thagann féidearthacht coinbhleachta leasa chun cinn laistigh de thréimhse réasúnach tar éis do dhuine scor de bheith ina chomhalta den Bhord.
· Ní mór do Chomhaltaí staonadh ó bhronntanais chorparáideacha, fáilteachas, cóir fhabhrach nó sochair a thabhairt nó a ghlacadh a d’fhéadfadh tionchar a imirt, nó an chosúlacht a chruthú go bhfuil tionchar acu, ar chumas an deontóra nó an fhaighteora breithiúnas neamhspleách a dhéanamh ar idirbhearta gnó.
· Ní mór do Chomhaltaí comhoibriú go bríomhar, go fuinniúil, go heiticiúil agus go macánta le hinstitiúidí oideachais eile, le soláthraithe tráchtála agus le soláthraithe eile seirbhísí taighde agus comhairleacha.
· Ní mór do Chomhaltaí a chinntiú go ndéanann BOOÁCDL a ghníomhaíochtaí soláthair earraí/seirbhísí de réir beartas poiblí agus dea-chleachtas gnó, agus go léiríonn a rialacháin soláthair é sin.
· Ní mór do Chomhaltaí a chinntiú nach ndéantar caiteachais a éileamh ach amháin nuair is iomchuí do riachtanais ghnó agus de réir bheartas taistil agus cothaithe BOOÁCDL.
· Ní mór do Chomhaltaí a chinntiú go bhfostaíonn BOOÁCDL seirbhísí comhairliúcháin agus eile de réir treoirlínte beartais phoiblí.
· Ní mór do Chomhaltaí a chinntiú go bhfuil BOOÁCDL tiomanta d’fhaisnéis nó rúin ghnó a fháil ar bhealaí iomchuí amháin.


9. Coinbhleacht Leasa
Tá sé de cheangal nochtadh a dhéanamh ar aon choinbhleachtaí leasa féideartha idir dualgais
Comhalta (nó a leasanna comhghaolmhara) i ndáil le BOOÁCDL agus aon leas seachtrach de chuid an Chomhalta (nó a leasanna comhghaolmhara). Sa chomhthéacs seo, féadfar leasanna comhghaolmhara a shainmhíniú mar seo a leanas:

· Céile, tuismitheoir, deartháir, deirfiúr, leanbh nó leasleanbh
· Comhlacht corpraithe a bhfuil baint ag an gComhalta leis
· Duine atá ag gníomhú mar pháirtí leis an gComhalta nó le haon duine nó comhlacht
· a bhfuil, de bhua an méid thuas, baint aige/aici leis an gComhalta

D’fhéadfadh coinbhleachtaí leasa teacht chun cinn de bharr rannpháirtíocht i gcinnteoireacht a bhaineann le ceannach agus díol earraí nó seirbhísí ag BOOÁCDL nó leis, nó le húdarú na n-idirbheart sin, agus i ngach gné de gach idirbheart dá leithéid.

D’fhéadfadh coinbhleacht leasa a bheith le sonrú i gcásanna
ina bhfuil leas gaolmhar ag an gComhalta mar a sainmhíníodh thuas, nó:

· Ina mbíonn sé/sí féin i mbun gnó leis an duine aonair, leis an gcuideachta nó leis an ngnólacht sin
· Ina bhfuil scaireanna nó leas úinéireachta nó dílsithe eile aige/aici sa chuideachta nó sa ghnólacht
· Ina bhfuil sé/sí ina fhéichiúnaí nó ina chreidiúnaí i leith an duine aonair, na cuideachta nó an ghnólachta sin
· Ina bhfuil aon oifig aige/aici, mar Stiúrthóir nó mar chomhairleoir nó ar bhealach eile, sa chuideachta sin, cibé acu ar luach saothar nó gan a bheith ar luach saothar
· Ina bhfuil idirbhearta aige/aici leis an duine aonair, leis an gcuideachta nó leis an ngnólacht sin, nó go raibh siad aige/aici roimhe seo
· Ina bhfuil sé/sí ar an eolas go bhféadfadh leas a bheith ag BOOÁCDL féin i
maoin, gnó nó sócmhainní eile ón duine aonair nó ón gcuideachta ghaolmhar sin a fháil.

Ní mór do gach Comhalta:
Arna cheapadh dóibh, sonraí a chur ar fáil do Chathaoirleach an Bhoird maidir le haon leasanna gnó reatha nó beartaithe a chomhlíonann na critéir thuasluaite.
An Cathaoirleach a chur ar an eolas láithreach faoi aon saincheisteanna coinbhleachta leasa breise, de réir mar a thagann siad chun cinn nó mar a réamh-mheastar iad le linn a t(h)réimhse mar Chomhalta.

I gcás ina meastar go bhfuil coinbhleacht leasa ann, ní mór don Chomhalta:

· A chinntiú go bhfuil a choinbhleacht leasa dearbhaithe
· agus cláraithe go cuí
· Aon doiciméid a bhaineann leis an ábhar lena mbaineann a sholáthair BOOÁCDL a thabhairt ar ais do Chathaoirleach an Bhoird a luaithe is féidir é
· A bheith neamhláithreach le linn plé a bhaineann leis an réimse ina bhfuil leas ag an gComhalta
· Sa chás go mbaineann na saincheisteanna le leasanna an Chathaoirligh, déanfaidh sé/sí
· an Leas-Chathaoirleach nó Comhalta eile a ainmniú le bheith i gceannas ar chruinniú an Bhoird, agus beidh sé/sí féin as láthair le linn an phlé a bhaineann leis an réimse ina bhfuil leas ag an gCathaoirleach.

10. Bronntanais agus Siamsa
Ba cheart bronntanais chorparáideacha, fáilteachas, cóir fhabhrach nó sochair a thabhairt nó a ghlacadh a sheachaint dá bhféadfadh siad tionchar a imirt, nó an chosúlacht a chruthú go bhfuil tionchar acu, ar chumas an deontóra nó an fhaighteora breithiúnas neamhspleách a dhéanamh ar idirbhearta gnó, i gcomhréir le beartais agus treoir an Rialtais/BOOÁCDL (i.e. an Roinn Airgeadais agus an Roinn Caiteachais Phoiblí agus Athchóiriúcháin) / (féach Beartas Fáilteachais agus Bronntanas BOOÁCDL).

11.	Costais
Ní mór do Chomhaltaí a chinntiú nach ndéantar caiteachais a éileamh ach amháin nuair is iomchuí do riachtanais ghnó, faoi réir treoirlínte arna n-eisiúint ag an Rialtas agus nósanna imeachta a fhéadfaidh an Bord a cheadú.



12. Dílseacht
Aithneoidh Comhaltaí BOOÁCDL a bhfreagracht a bheith dílis do BOOÁCDL agus a bheith go hiomlán tiomanta dá chuid gníomhaíochtaí uile, agus iad aireach ag an am céanna go gcaithfidh BOOÁCDL leasanna a scoláirí agus a mhaoinitheoirí, lena n-áirítear cáiníocóirí, a chur san áireamh i gcónaí.
Ní rachaidh Comhaltaí i mbun gníomhaíochtaí atá i gcoinbhleacht le leasanna BOOÁCDL.

13.	Dlíthiúlacht agus Eitic

· Is é beartas BOOÁCDL cloí leis na ceanglais Reachtúla agus Rialála ábhartha uile a rialaíonn a chuid oibríochtaí, agus ní mór do Chomhaltaí cloí leis an mbeartas seo agus iad ag comhlíonadh a ndualgas do BOOÁCDL.
· Ní mór do gach duine a shealbhaíonn stiúrthóireachtaí ainmnithe (ballraíochtaí Boird) nó a bhíonn i bpoist fostaíochta ainmnithe i gcomhlachtaí poiblí, mar atá forordaithe le rialachán chun críoch na reachtaíochta Eitice (i.e. na hAchtanna um Eitic in Oifigí Poiblí 1995 agus 2001), cloí le forálacha ábhartha na reachtaíochta sin.

14. Faisnéis agus Rúndacht
Déanfaidh Comhaltaí BOOÁCDL an méid seo a leanas:
· A chinntiú go bhfuil an Bord tiomanta do rochtain a chur ar fáil ar fhaisnéis ghinearálta maidir lena ghníomhaíochtaí ar bhealach atá oscailte agus a chuireann lena chuntasacht don phobal i gcoitinne.
· Rúndacht faisnéise íogaire atá i seilbh BOOÁCDL a urramú, agus aird á tabhairt ar mhír 13 de Sceideal 3 den Acht um Boird Oideachais agus Oiliúna, 2013. D’áireofaí le faisnéis íogair ábhar den sórt seo a leanas:
· Faisnéis Phearsanta
· Faisnéis a fhaigheann BOOÁCDL faoi rún
· Aon fhaisnéis atá íogair ó thaobh na tráchtála de, nó faisnéis eile atá íogair i leith chlú BOOÁCDL
· Aon ábhar eile a bhféadfadh gníomh neamhdhleathach nó mímhorálta a bheith i gceist lena scaoileadh.
· A chinntiú go gcloíonn BOOÁCDL le nósanna imeachta comhairliúcháin iomchuí roimh ré le tríú páirtithe i gcásanna eisceachtúla ina mbeartaítear faisnéis íogair a scaoileadh ar mhaithe le leas an phobail.
· A chinntiú go gcomhlíonann BOOÁCDL gach foráil reachtúil ábhartha (e.g. na hAchtanna um Chosaint Sonraí 1998 agus 2003, agus an tAcht um Shaoráil Faisnéise, 2014).
· An rúndacht is déine a urramú maidir le gach plé agus cinneadh a dhéantar ag cruinnithe iata den Bhord agus laistigh de BOOÁCDL.
· Leanúint de bheith ag urramú na rúndachta is déine maidir le faisnéis íogair agus maidir le plé agus cinntí a dhéantar ag cruinnithe an Bhoird agus laistigh de BOOÁCDL fiú tar éis deireadh a bheith tagtha le ballraíocht den Bhord.
· Tá cosc ar Chomhaltaí, le linn agus tar éis a dtréimhse oifige, ar an méid seo a leanas:
· Faisnéis de chuid BOOÁCDL a úsáid ar mhaithe le leas pearsanta
· Faisnéis de chuid BOOÁCDL a nochtadh do thríú páirtithe, lena n-áirítear na meáin,
gan cead roimh ré ó BOOÁCDL
· Faisnéis rúnda nó rúin ghnó a fháil ar bhealaí míchuí
· Aon rúin ghnó nó trádála de chuid BOOÁCDL a nochtadh do dhuine
neamhúdaraithe.
· Ar fhoirceannadh tréimhse oifige, ní mór do gach Comhalta
gach lámhleabhar, litir, nóta, leabhar nótaí, tuarascáil, aon trealamh
agus ábhair eile de chineál rúnda a thabhairt ar ais do BOOÁCDL.
· Níor cheart do Chomhaltaí doiciméadú a fuarthas le linn a dtréimhse oifige a choinneáil.
Is le BOOÁCDL an doiciméadú sin i gcónaí, agus ní mór é a thabhairt ar ais don Phríomhfheidhmeannach, nó deimhniú a thabhairt gur diúscraíodh é ar bhealach rúnda, laistigh de shé seachtaine tar éis scor de bheith ina C(h)omhalta.


15.	Oibleagáidí
· Oibleagáidí rialála agus reachtúla uile a chomhlíonadh mar a fhorchuirtear leis an Acht um Boird Oideachais agus Oiliúna, 2013, agus le reachtaíocht ábhartha eile
· Nósanna imeachta mionsonraithe tairisceana agus soláthair a chur i bhfeidhm, agus cloí leis na leibhéil údaraithe fhorordaithe maidir le haon chaiteachas ábhartha a cheadú
· A chinntiú go bhfuil rialuithe i bhfeidhm chun calaois a chosc agus chun comhlíonadh a chinntiú le nósanna imeachta forordaithe maidir le leibhéil údaráis chun aon chaiteachas ábhartha a cheadú, lena n-áirítear costais a bhaineann le taisteal gnó.
· Gach iarracht réasúnach a dhéanamh chun freastal ar gach cruinniú Boird
· A chinntiú go gcloítear leis na nósanna imeachta atá leagtha síos ag an mBord maidir le cásanna coinbhleachta leasa. Áirítear leis sin glacadh le poist agus/nó rannpháirtíocht le Comhlacht Stáit a d’fhéadfadh coinbhleachtaí leasa féideartha agus imní maidir le rúndacht a chruthú. Cinnteoidh an Bord freisin go ndéantar monatóireacht ar aon nósanna imeachta a d’fhéadfadh sé a chur i bhfeidhm ina leith sin agus go gcuirtear i bhfeidhm iad.
· An dualgas a aithint cloí leis na caighdeáin eiticiúla is airde.
· Rialuithe a chur i bhfeidhm chun calaois a chosc, lena n-áirítear rialuithe leordhóthanacha chun a chinntiú go gcomhlíontar nósanna imeachta forordaithe maidir le héilimh ar chaiteachais i leith taisteal gnó.
· Ceanglaítear ar gach comhalta Boird agus ar gach fostaí comhoibriú leis an iniúchadh inmheánach sa próiseas iniúchóireachta inmheánaí.
· Aithneoidh siad an dualgas atá ar chách cloí leis na caighdeáin eitice gnó is airde.
· Maoirseacht ar rialuithe chun calaois a chosc, lena n-áirítear rialuithe leordhóthanacha chun comhlíonadh na nósanna imeachta forordaithe a chinntiú maidir le héileamh ar chaiteachais ghnó.
· Má fhaigheann Comhalta fianaise nach bhfuil comhlíonadh á dhéanamh ar aon oibleagáidí reachtúla a bhaineann leis an gcomhlacht Stáit, ní mór dó/di é sin a chur in iúl láithreach dá chomh-Chomhaltaí Boird d’fhonn an t-ábhar a chur ina cheart i gcomhréir le forálacha an Chóid.

16. Cothroime
· Leagann BOOÁCDL luach cothrom ar gach fostaí, comhalta coiste comhairliúcháin, custaiméir, custaiméir ionchasach, soláthraí, soláthraí ionchasach agus comhlach, agus caitheann sé leo go comhionann, agus tá sé tiomanta do chothroime ina chuid idirbheart gnó.
· A chinntiú go gcuireann BOOÁCDL luach cothrom ar a chuid foghlaimeoirí, foirne, soláthraithe agus custaiméirí, agus go gcaitheann sé go cothrom le gach foghlaimeoir, fostaí, soláthraí agus custaiméir.

17. Timpeallacht Oibre/Sheachtrach
· Ní mór do Chomhaltaí forbairt cultúir ‘labhairt amach’ a chur chun cinn trína bhféadfaidh fostaithe imní a ardú maidir le mí-iompar tromchúiseach san ionad oibre gan eagla roimh aon iarmhairtí diúltacha.
· I gcás go dtagann Comhalta ar an eolas go bhfuil duine laistigh den eagraíocht nó atá bainteach léi páirteach i ngníomhaíocht nó i gcleachtais mhídhleathacha nó mhíchuí, ní mór dóibh é sin a chur in iúl do chomhaltaí an Bhoird láithreach d’fhonn an t-ábhar a chur ina cheart nó an t-ábhar a ardú trí nósanna imeachta BOOÁCDL maidir le Nochtadh Cosanta.
· Ní mór do Chomhaltaí an tosaíocht is airde a thabhairt do shláinte agus sábháilteacht fostaithe a chur chun cinn agus a chaomhnú, agus le cleachtais inbhuanaithe maidir leis an gcomhshaol agus leis an bpobal.
· A chinntiú go gcuirtear imní an phobail san áireamh go hiomlán ina ghníomhaíochtaí agus ina oibríochtaí, agus aon tionchar díobhálach a d’fhéadfadh a bheith ag oibríochtaí BOOÁCDL ar an gcomhshaol a íoslaghdú.

